12. ΝΟΜΟΘΕΤΙΚΟΝ ΔΙΑΤΑΓΜΑ της 1/1 Νοεμ. 1925 Περί εφαρμογής του ν. 3355 του 1925 «περί ανασυντάξεως των εκλογικών καταλόγων». Άρθρ.1.-Τίθενται εις εφαρμογήν, από της ημέρας της δημοσιεύσεως του παρόντος Ν.Δ/τος εις την Εφημερίδα της Κυβερνήσεως, οι διατάξεις των άρθρ.1-62 και 78 του ν. 3355 της 8 Ιουλ. 1925 «περί ανασυντάξεως των εκλογικών καταλόγων» εις τους Δήμους Αθηναίων, Πειραιώς, Πατρέων και Θεσσαλονίκης. Δια Δ/τος, εκδιδομένου προτάσει του Υπουργού των Εσωτερικών, δύνανται να τεθώσιν εις εφαρμογήν εις τους αυτούς Δήμους και οι διατάξεις των άρθρ.6376. Άρθρ.2.-Δια Δ/τος εκδιδομένου προτάσει του Υπουργού των Εσωτερικών, δύναται να τεθή εις εφαρμογήν ο ειρημένος Νόμος 3355, εν όλω ή εν μέρει, είτε εις όλον το Κράτος, είτε εις ωρισμένας περιφερείας, είτε εις ωρισμένους Δήμους και Κοινότητας. Άρθρ.3.-Δύνανται να ορισθώσι πρόεδροι των εν ταις έδραις των Πρωτοδικείων επιτροπών προς σύνταξιν των καταλόγων και Ειρηνοδίκαι και Πταισματοδίκαι εκ των εν αυταίς εδρευόντων. Άρθρ.4-11.(Προσωρινής ισχύος). 